
REPUBLIKA HRVATSKA
KOPRIVNIČKO-KRIŽEVAČKA ŽUPANIJA 
OPĆINA NOVO VIRJE

Novo Virje, 11.07.2024.


BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE OD 01.01.-30.06.2024. GODINU


Broj RKP-a:28135
Matični broj:02548534
Naziv obveznika: OPĆINA NOVO VIRJE
Pošta i mjesto: 48355 NOVO VIRJE
Ulica i kućni broj: Trg Vladimira Jagarinca 5
Razina:23 – Konsolidirani proračun jedinice lokalne i područne (regionalne) samouprave
Šifra djelatnosti:8411
Razdjel:000
Šifra grada/općine:561 Novo Virje
Žiroračun:2402006-1856100009
IBAN: HR5224020061856100009
Razdoblje: 01.01.2024. - 30.06.2024. godine

Općina je jedinica lokalne samouprave, a područje na kojem se prostire utvrđeno je Zakonom o područjima županija, gradova i općina u Republici Hrvatskoj. 

Općina obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: - uređenje naselja i stanovanje, - prostorno i urbanističko planiranje, - komunalno gospodarstvo, - brigu o djeci, - socijalnu skrb, - primarnu zdravstvenu zaštitu, - odgoj i osnovno obrazovanje - kulturu, tjelesnu kulturu i sport, - zaštitu potrošača, - zaštitu i unapređenje prirodnog okoliša, - protupožarnu i civilnu zaštitu, - promet na svom području, - ostale poslove sukladno posebnim zakonima.

Općina Novo Virje nije u sustavu PDV-a. Odgovorna osoba općine je Mirko Remetović, općinski načelnik,  nositelj izvršne vlasti Općine i  potpisuje financijske izvještaje.
Konsolidacijom je obuhvaćen jedan proračunski korisnik: Dječji vrtić "Bregunica" Novo Virje ( u daljnjem tekstu: vrtić). Vrtić je osnovan Odlukom Općinskog vijeća Općine Novo Virje, 17. prosinca 2012. godine kao predškolska javna ustanova, sa svojstvom pravne osobe. 

Djelatnost vrtića je njega, odgoj, obrazovanje, zdravstvena zaštita, prehrana i socijalna skrb djece od rane i predškolske dobi. Djelatnost vrtića ostvaruje se prema Godišnjem planu i programu rada kojim se utvrđuju programi odgojno obrazovnog rada, zdravstvene zaštite, higijene i prehrane, socijalne skrbi i drugi programi.
Vrtić nije u sustavu PDV-a.  Korisnik ima otvoren vlastiti  poslovni račun u banci. 

Odgovorna osoba vrtića je Željka Hrženjak, ravnateljica koja zastupa ustanovu pojedinačno i samostalno te potpisuje financijske izvještaje.

Bilješke uz financijske izvještaje prema čl. 6. Pravilnika o financijskom izvještavanju sastavni su dio financijskih izvještaja proračuna i proračunskih korisnika.
Općina Novo Virje kao jedinica lokalne i područne (regionalne) samouprave obveznik je predavanja financijskih izvještaja i to obrazaca:
-Izvještaj o prihodima i rashodima, primicima i izdacima – obrazac PR-RAS
-Izvještaj o obvezama – obrazac OBVEZE
-Bilješke

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 30. lipnja 2024. upućen od strane Ministarstva financija.

I. BILJEŠKE UZ IZVJEŠTAJ PR-RAS

U konsolidiranom Izvještaju o prihodima i rashodima, primicima i izdacima iskazani su ukupno ostvareni prihodi i rashodi, primici i izdaci na razini grupe  (vrtić i općina zajedno) po pojedinim pozicijama izvještaja na način da su prvo zbrojene iste pozicije iz pojedinačnih izvještaja, usklađeni iznosi na računima koji ulaze u proces konsolidacije te izvršene eliminacije unutar pojedinih pozicija. Eliminirani su prihodi koje je proračunski korisnik – vrtić dobio od Općine Novo Virje iskazani na računu podskupine računa 671 Prihodi iz proračuna za financiranje redovne djelatnosti korisnika proračuna s rashodima na podskupini računa 367 Prijenosi proračunskim korisnicima iz nadležnog proračuna za financiranje redovne djelatnosti iskazani u financijskom izvještaju proračuna Općine Novo Virje. Nastavno na spomenuto u prvoj polovici 2024. godine u korist žiroračuna vrtića, općina Novo Virje namjenski je doznačila sredstva u iznosu 66.393,84 eura za financiranje rashoda poslovanja. 

U prvom polugodištu 2024. godini Općina Novo Virje i dječji vrtić Bregunica je ostvarila prihode poslovanja u iznosu 425.160,02 eura što je za 19,9% više nego su iznosili u 2023. godini u istom razdoblju.   

Najznačajnije promjene u odnosu na prošlogodišnje izvještajno razdoblje odnose se na povećanje prihoda od poreza i prireza na dohodak,  od pomoći iz inozemstva i od subjekata unutar općeg proračuna ( od kraja prošle 2023. godine državni proračun isplaćuje i pomoć za dječje vrtiće – fiskalna održivost vrtića, kapitalna pomoć isplaćena od strane ministarstva sporta za izgradnju teniskog terena ), tekuće pomoći proračunskim korisnicima koji im nije nadležan su veće u odnosu na prošlogodišnje razdoblje iz razloga što je ove godine bilo veći broj djece koja su pohađala program male škole ( 9. prvašića a prošle godine bilo ih je samo troje), doprinos za šume ( na području općine Novo Virje je više porušeno stabala u šumama u odnosu na isto razdoblje prošle godine), povećanje prihoda od strane roditelja za smještaj u dječjem vrtiću ( u 2024. godini ima više upisane djece u odnosu na prošlu godinu). Veći prihod od pruženih usluga, od polovice 2023. godine puštena je u pogon mosna vaga za uslužno vaganje. 

Smanjenje se odnosi na pomoći temeljem prijenosa EU sredstava vezanih uz projekt „Zaželi“ ( ove godine krenuo s datumom 01.07.2024.),  naknade za eksploataciju mineralnih sirovina ( renta za naftu i plin), prihodi od komunalne naknada ( prošle godine više naplaćeno do 30.06.2024. nego ove godine).


Rashodi poslovanja su veći za 14% u odnosu na izvještajno razdoblje prethodne godine, u ovom izvještajnom razdoblju iznose 255.142,42 eura  

Najznačajnije promjene u odnosu na prošlogodišnje izvještajno razdoblje odnose na:
[bookmark: _GoBack]Povećanje rashoda za zaposlene jer je povećana osnovica za obračun plaće službenika i namještenika Jedinstvenog upravnog odjela kao i koeficijent za obračun plaće općinskog načelnika te zaposlenika dječjeg vrtića. Veći troškovi nabavke namirnica za dječji vrtić ( veći broj djece u vrtiću), troškovi nabavke sitnog inventara, intelektualne i osobne usluge Općina Novo Virje je morala izraditi plan djelovanja Civilne zaštite, komunalne usluge su veće radi više odvoza  smeća sa zelenih otoka, groblja i odvoza agro folije i većih cijena, odvoz fekalija, od početka godine se isplaćuju vijećničke naknade za rad općinskog vijeća a one iznose 20,00 eura neto po vijećniku( u ovom razdoblju isplaćene naknade za dvije održane sjednice općinskog vijeća), troškovi promidžbe i informiranja su također veći pošto je potpisan ugovor s lokalnom radio postajom. Općinsko vijeće Općine Novo Virje donijelo je odluku o većoj isplati novčane naknade za novorođeno dijete i isto tako i veće uskrsnice za umirovljenike s područja Općine Novo Virje. Trošak gerontodomaćice je veći s obzirom na veću bruto plaću u odnosu na prošlu godinu, također je donesena odluka općinskog vijeća za isplatu većih iznosa sufinanciranja troškova prijevoza za studente i srednjoškolce. Tekuće donacije u novcu se odnose na isplate financijskih sredstva prema sklopljenim ugovorima sa sportskim, kulturnim i ostalim udrugama koje su sa područja Općine Novo Virje. 
Smanjenje se odnosi na troškove loko vožnje,  trošak energije, usluge tekućeg i investicijskog održavanja, veterinarske usluge ( manje mikročipiranje pasa u odnosu na isto razdoblje prošle godine) , premije osiguranja, nema više kamate za kredite pošto je kredit otplaćen s datumom 31.08.2023. godine, manje naknade građanima i kućanstvima u novcu ( u II. kvartalu 2024. godine nije bilo zahtjeva za pomoći u kupnji prve nekretnine ili adaptaciji za mlade sumještane s područja Općine Novo Virje).  

U ovom izvještajnom razdoblju ostvaren je višak prihoda poslovanja u iznosu 170.017,60 eura.

Šifra 4 – rashodi za nabavu nefinancijske imovine su veći u odnosu na izvještajno razdoblje prethodne godine, u ovom izvještajnom razdoblju iznose 27.473,58 eura


Općina Novo Virje je krenula krajem 2023. godine u  zamjenu postojeće javne rasvjete novom led rasvjetom ( početak radova započelo krajem 12. mjeseca 2023. godine) u 2024. godini su radovi završeni,  nabavljen je novi fotokopirni uređaj Canon C55351. Za potrebe komunalnog pogona Općine Novo Virje nabavljena je nova vrtna kosilica Husqvarna, krajem travnja 2024. godine nabavljeno je dječje igralište koje je postavljeno kraj nogometnog igrališta u Novom Virju, nabavljeni su novi mobiteli za potrebe Jedinstvenog upravnog odjela, načelnika i ravnateljice dječjeg vrtića Bregunica. 

U ovom izvještajnom razdoblju ostvaren je manjak prihoda od nefinancijske imovine u iznosu 27.473,58 eura

Šifra 5 – izdaci za financijsku imovinu i otplate zajmova u ovom izvještajnom nema izdataka za financijsku imovinu i otplate zajmova.

REZULTAT POSLOVANJA

Rezultat poslovanja za prvo polugodište 2024. godinu korisnika je višak prihoda i primitaka u iznosu 1.535,21 eura. Budući da preneseni manjak prihoda i primitaka iz prethodne godine iznosi 8.679,34 eura, konačni rezultat poslovanja korisnika na dan 30.06.2024. godine iznosi manjak od 7.144,13 eura (tj. manjak prihoda i primitaka za pokriće u sljedećom razdoblju).

Ostvareni rezultat poslovanja za prvo polugodište Općine Novo Virje za 2024. godinu iznosi višak od 141.008,81 eura kao razlika ostvarenih prihoda i primitaka 410.865,58 eura i rashoda i izdataka 269.856,77 eura.
Budući da preneseni višak prihoda i primitaka iz prethodne godine iznosi 853.299,20 eura, konačni rezultat poslovanja općine Novo Virje na dan 30.06.2024. godine iznosi višak od 994.308,01 eura.
Konsolidirani financijski izvještaji prikazuju rezultat poslovanja i financijski položaj općine Novo Virje i korisnika kao cjelinu te konsolidirani rezultat poslovanja za prvo polugodište 2024. godinu iznosi višak od 987.163,88 eura.

Značajno je povećanje stanja novčanih sredstava na žiro računu. 

II. Bilješke uz Obrazac OBVEZE

Na Šifri V001 (stanje obveza iz Izvještaja o obvezama na 31. prosinac prethodne godine) 121.525,32 eura 

Šifra V002 – povećanje obveza u izvještajnom razdoblju iznosi 243.053,65 eura, i odnosi se na obveze za zaposlene, materijalne rashode, financijske,  naknade građanima i kućanstvima, ostale tekuće obveze, obveze za nabavu nefinancijske imovine te obveze za tuzemne kredite i zajmove.

Šifra V004  -podmirene obveze u izvještajnom razdoblju su 330.399,92 eura, i odnose se na obveze za zaposlene, materijalne rashode, financijske, obveze za naknade građanima i kućanstvima, ostale tekuće obveze,  obveze za nabavu nefinancijske imovine i obveze za tuzemne kredite i zajmove.

Šifra V006 -  stanje obveza na kraju izvještajnog razdoblja je 34.179,05 eura. Nedospjele obveze iznose 34.179,05 eura i odnose se na rashode poslovanje u iznosu od 28.044,44 eura i obveze za nabavu nefinancijske imovine u iznosu od 6.134,61 eura.
Općina Novo Virje i dječji vrtić Bregunica redovito podmiruje svoje obveze prema dobavljačima i u zadanom  roku.




U Novom Virju, 11.07.2024. godine.


Ime i prezime osobe odgovorne za                                              Ime i prezime osobe ( ovlaštene za 
sastavljanje financijskih izvještaja:                                             potpisivanje financijskih izvještaja)


____________________________			           ______________________________

Andreja Vranić							Mirko Remetović
Viši računovodstveni referent					općinski načelnik Općine Novo Virje
Jedinstveni upravni odjel Općine Novo Virje

Telefon za kontakt: 048/810-089		

